[{"text_idx": "#000018", "text": "Mae\u2019r holl ofalwyr a\u2019r rhieni yn cytuno\u2019n gryf bod eu plentyn wedi ennill mwy o hyder o ganlyniad o fod yn rhan o Bocs Bwyd ac yn cytuno, neu\u2019n cytuno\u2019n gryf, bod gan eu plentyn mwy o obaith ynghylch y dyfodol, ac yn bositif o ran derbyn gwaith cyflogedig. Roedd y rhieni a\u2019r gofalwyr hefyd yn cytuno, neu\u2019n cytuno\u2019n gryf, eu bod nhw hefyd yn fwy gobeithiol ynghylch dyfodol eu plant, ac yn fwy hyderus y byddant yn dod o hyd i waith cyflogedig."}, {"text_idx": "#000029", "text": "Mae halen mo\u0302r Halen Mo\u0302n yn cael ei wneud o ddw\u0302r mo\u0302r gla\u0302n, clir Menai sy\u2019n amgylchynu Ynys Mo\u0302n. Mae\u2019r holl gynnyrch wedi ei ardystio gan y Gymdeithas Bridd."}, {"text_idx": "#000030", "text": "Yn 2014 enillodd Halen Mo\u0302n statws \u2018Protected Designation of Origin\u2019 (PDO) gan y Comisiwn Ewropeaidd, gan ddiogelu\u2019r cynnyrch o dan yr enw Halen Mo\u0302n. Halen Mo\u0302n yw\u2019r PDO Cymreig cyntaf. Mae ei statws, sydd wedi ei ddiogelu, yn cydnabod pwysigrwydd tir Gogledd Cymru ac felly mae\u2019n rhaid i Halen Mo\u0302n ddangos arferion busnes cyfrifol a chynaliadwy er mwyn cynnal y brand yn y tymor hir i mewn i\u2019r dyfodol."}, {"text_idx": "#000031", "text": "Yn 2025, newidiodd Halen Mon 2 bwmp dw\u0302r trydan am bympiau gwrth-ddisgyrchiant, gan ddileu\u2019n gyfan gwbl unrhyw angen am ynni. Gosodwyd hefyd 40 panel solar ffotofolta\u0308ig ar y safle i wrthbwyso allyriadau carbon a gweithio tuag at nod di-garbon. Mae yna hefyd bolisi \u2018dim cemegau\u2019 ar y safle, sy\u2019n sicrhau bod elifiant dw\u0302r yn gyfystyr a\u0302\u2019r dw\u0302r Cymreig calibr uchel a ddaeth i mewn i\u2019r ffatri."}, {"text_idx": "#000032", "text": "Mae gan Halen Mo\u0302n ymagwedd arloesol tuag at wastraff, gan edrych yn hytrach ar gynnyrch gwastraff fel \u2018cyd-gynnyrch\u2019. Mae dw\u0302r distyll, a gaiff ei ddefnyddio yn y broses o wneud halen yn cael bywyd o\u2019r newydd drwy gael ei werthu fel glanhawr lens telesgop. Mae\u2019r hydoddiant magnesiwm chwerw a mwynau sydd ar o\u0302l yn dilyn cynaeafu halen yn cael eu gwerthu fel mwynau mo\u0302r ac yn cael eu defnyddio mewn stablau rasio, a\u2019u datblygu ar hyn o bryd fel elfen sylfaenol yn nhonig ceffylau rasio."}, {"text_idx": "#000041", "text": "Yn ogystal a\u0302 chyflawni nodau gwreiddiol y cais a wnaethpwyd i\u2019r Gronfa Her, mae\u2019r cydweithio agosach a hyrwyddwyd gan y grant hefyd wedi dylanwadu ar y gwaith ehangach.Yn debyg i lawer o gymdeithasau tai, mae\u2019r cymdeithasau tai ym Mlaenau Gwent yn gweithio ar gynlluniau i ddatgarnboneiddio tai drwy waith o\u0311l-osod. Er fod hyn yn heriol, ac yn golygu y bydd rhaid newid y cynlluniau cynnal a chadw sydd eisoes yn bodoli, mae hefyd yn cynnig cyfle arwyddocaol i gefnogi swyddi newydd, gwyrdd, sy\u2019n talu\u2019n dda, yn yr ardal."}, {"text_idx": "#000048", "text": "Syniad arall yw parhau i ffocysu ar yr hyn sy\u2019n greiddiol i\u2019r economi sylfaenol, sef pobl. Darparu gwasanaethau da i bobl, gwasanaethau a gefnogir gan swyddi da. Mae Steve yn dweud bod cynnal sgyrsiau cyson gyda phobl leol a chymunedau, a chanolbwyntio ar wrando ar eu barn, yn hanfodol er mwy sicrhau bod yr adnoddau yn cyrraedd y mannau hynny lle y mae eu hangen."}, {"text_idx": "#000050", "text": "Yn debyg i ardaloedd o\u0311l-ddiwydiannol eraill, mae Pont-y-pw\u0302l yn dioddef siopau gwag, prif strydoedd dirywiedig a diweithdra sy\u2019n uwch na\u2019r cyfartaledd. Mae problemau o\u2019r fath wedi dod yn gyffredin yn dilyn dirywiad y diwydiannau traddodiadol ond mae ffactorau eraill, megis sefydliadau neu bobl nad oes ganddynt unrhyw gysylltiad a\u0302\u2019r ardal yn prynu eiddo masnachol fel buddsoddiadau, wedi gwneud y problemau yn waeth ym Mhont-y-pw\u0302l."}, {"text_idx": "#000051", "text": "Roedd y Cyngor wedi cydnabod bod llawer o bobl yn y dref yn meddu ar fusnesau bach, neu am sefydlu busnes, ac am agor siop yn y dref. Yn aml, roedd eu hymdrechion yn cael eu rhwystro oherwydd diffyg cefnogaeth a\u2019r datgysylltiad rhwng yr hyn a gynigir gan raglenni cenedlaethol a grantiau a\u2019r hyn sydd ei angen gan fusnesau bach, neu fusnesau meicro, ar lawr gwlad."}, {"text_idx": "#000059", "text": "\u2018Rydym hefyd wedi trefnu ystod enfawr o ddigwyddiadau ar y cyfryngau cymdeithasol, gan drafod marchnata, caffael lleol a sesiynau Meddyg Busnes."}, {"text_idx": "#000070", "text": "\u201cMae\u2019r adborth oddiwrth busnesau lleol wedi bod yn anhygoel \u2013 mae pobl yn gwerthfawrogi yn fawr cael rhywun y gallant siarad a\u0302, a dod i\u2019w \u2018nabod\u201d mae Alyson yn esbonio. Mae\u2019n ymddangos taw\u2019r person lleol yw\u2019r allwedd, yr elfen ddynol sy\u2019n rhoi\u2019r hyder, yr hyder sy\u2019n absennol o wefan."}, {"text_idx": "#000076", "text": "Mae meicro-ofal yn cynnig nifer o fuddion i ofalwyr a\u2019r rhai hynny sy\u2019n derbyn gofal fel ei gilydd. Mae\u2019r llwyth achosion llai yn golygu bod meicro ddarparwyr yn gallu cynnig gwasanaeth mwy personol a hyblyg i\u2019r bobl hynny sydd yn eu gofal. Mae hefyd yn cael gwared ar yr angen am gyfnodau hir o deithio rhwng cleientod lluosog \u2013 teithio sydd yn aml yn ddi-da\u0302l \u2013 ac felly\u2019n gwneud y gwaith yn llai o straen, a thalu yn well."}, {"text_idx": "#000081", "text": "Yn ei dro, mae hyn yn cael effaith bositif ar y bobl sydd angen y gwasanaethau gofal. Fel mae Rob yn esbonio \u201cy pwynt sylfaenol yw pe na fyddai\u2019r meicro-ofalwyr hyn ar gael yn Sir y Fflint, byddai dal nifer o bobl ar ein rhestr ofal, yn aros am ofal\u201d. Mewn geiriau eraill, mae meicro-ofalwyr wedi gallu llenwi\u2019r bylchau, yn enwedig mewn ardaloedd gwledig, lle nad oedd gan asiantaethau gofal y capasiti i gwrdd a\u0302\u2019r gofynion am ofal."}, {"text_idx": "#000082", "text": "Gall y Cyngor ymfalchi\u0308o yn natblygiad y mentrau newydd hyn sydd nid yn unig wedi denu mwy o bobl i\u2019r proffesiwn gofal, ond wedi gwneud hynny mewn ffordd sy\u2019n adeiladu gwytnwch economaidd lleol drwy gynyddu\u2019r opsiynau am gyflogaeth cynaliadwy, a sy\u2019n talu\u2019n dda, yn enwedig mewn ardaloedd gwledig."}, {"text_idx": "#000085", "text": "Menter gymdeithasol, wedi\u2019i lleoli ym Merthyr Tudful a sy\u2019n arbenigo mewn rheoli a storio dogfennau a darnio data, yw ELITE Paper Solutions."}, {"text_idx": "#000089", "text": "Roedd y buddsoddiadau hyn nid yn unig wedi helpu ELITE i ennill 3 contract mawr o\u2019r sector cyhoeddus ond hefyd wedi\u2019i alluogi i ymateb yn gyflym i newidiadau yn anghenion ei gwsmeriaid oherwydd pandemig Covid, a chynyddu ei refeniw o \u00a390,000, o\u2019i gymharu a\u0302\u2019r flwyddyn flaenorol."}, {"text_idx": "#000090", "text": "Er enghraifft, roedd un contract a oedd i fod i ddechrau ar ffin y cyfnod clo wedi cynyddu, o draean, ei archeb am gynwysyddion oherwydd newid yn ei ddull gweithio, dull a oedd yn cynhyrchu llawer mwy o bapur nag y ragwelwyd. Gyda\u2019r capsiti ychwanegol hyn, roedd ELITE yn gallu cyflenwi\u2019r biniau casglu ychwanegol angenrheidiol."}, {"text_idx": "#000108", "text": "Byddai hefyd yn gweithio i gysylltu cwmni\u0308au lleol gyda chyrff cyhoeddus er mwyn ceisio sicrhau bod mwy o gontractau cyhoeddus yn cael eu dyfarnu yn lleol, yn hytrach nag yn mynd i ddarparwyr corfforaethol mawr. Byddai hyn yn cynnwys chwalu\u2019r rhwystrau i dendro llwyddiannus a chodi proffil darparwyr lleol i gynulleidfaoedd y sector cyhoeddus."}, {"text_idx": "#000116", "text": "Gall y \u2018system rhybudd cynnar\u2019 ychwanegol sydd gan gwmni\u0308au lleol, oherwydd eu bod yn cysylltu\u2019n ddyddiol gyda niferoedd uchel o breswylwyr y sir, nid yn unig helpu lleihau\u2019r angen am roi pobl mewn ysbyty am reswm amrhiodol, a lleihau dioddefaint, ond hefyd olygu bod modd rhannu a thyfu cyfrifoldeb gofal drwy\u2019r gymuned gyfan."}, {"text_idx": "#000122", "text": "\u201cUn o\u2019r pethau y mae\u2019r pandemig wedi\u2019n dysgu ni yw bod gwasanaethau lleol ond cystal a\u2019u cadwyni cyflenwi \u2013 ystyriwch yr heriau gwahanol o ran cyflenwi Cyfarpar Diogelwch Personol. \u2018Rydym am weld mwy o fusnesau lleol yn cyflenwi mwy o wasanaethau ar ran y sector cyhoeddus lleol \u2013 gan ddarparu mwy o swyddi lleol i bobl yn agosach i\u2019w cartrefi, a sicrhau bod mwy o arian cyhoeddus yn dal i gylchredeg yn lleol\u201d."}, {"text_idx": "#000127", "text": "Yn ogystal a\u0302 hybu\u2019r economi leol, credir y byddai hyn, yn arbennig, yn helpu\u2019r pobl mwyaf agored i niwed yn y gymuned i fyw yn annibynnol yn hirach, yn gwella llesiant unigol ac yn lleihau ymhellach y pwysau ar y darparwyr iechyd a gofal cymdeithasol lleol."}, {"text_idx": "#000138", "text": "Tra\u2019n cydweithio gyda nhw, roedd y galw am Gyfarpar Diogelu Personol wedi cynyddu\u2019n enfawr o ganlyniad i\u2019r pandemig corona feirws, ac roedd y galw ar gynhyrchwyr yn uwch nag erioed. Roedd y broses gaffael drwyadl wedi dodi pwysau ychwanegol ar di\u0302m yr Hwb Gwyddorau Bywyd a oedd yn didoli, a\u0302 llaw, nifer digynsail o gynigion am gynhyrchion a gwasanaethau oddiwrth y diwydiant er mwyn caffael y cyflenwadau hanfodol."}, {"text_idx": "#000141", "text": "Roedd yr allbwn yn drawiadol, ac roedd y GIG wedi caffael gwerth dros \u00a36 miliwn o gynhyrchion Cyfarpar Diogelu Personol oddiwrth gyflenwyr a oedd yn ymwneud a\u0302 Simply Do, ac roedd hyn wedi cyfrannu tua \u00a334 miliwn o Werth Ychwanegol Gros at economi Cymru. Roedd Cydwasanaethau\u2019r GIG hefyd wedi gwneud cyfraniad net o Gyfarpar Diogelu Personol i\u2019r ymdrech ehangach i gaffael Cyfarpar Diogelu Personol ar draws y DU yn ystod y pandemig."}, {"text_idx": "#000147", "text": "Caffael yw\u2019r dull a ddefnyddir gan unrhyw fudiad i brynu nwyddau, gwasanaethau neu waith o ffynhonnell allanol. Yn aml, mae\u2019n defnyddio proses o gyflwyno cynigion cystadleuol. Yn syml iawn hwn yw\u2019r siopa y mae mudiad yn gwneud i gyflawni ei nodau ac amcanion."}, {"text_idx": "#000159", "text": "O ganlyniad i\u2019r ymdrechion hyn mae 100 o fusnesau lleol newydd wedi cofrestru gyda GwerthwchiGymru, ac mae\u2019r Cyngor wedi cymryd camau eraill i wneud ei gontractau yn fwy hygyrch i FBaCh, megis rhannu contractau mawr yn ddarnau llai, sef y math o gontract y mae BBaCh yn fwy cymwys i dendro amdanynt."}, {"text_idx": "#000160", "text": "Roedd sgyrsiau gyda busnesau lleol nid yn unig wedi adnabod rhwystrau i dendro ac ennill contractau, ond hefyd wedi galluogi\u2019r Cyngor ddeall yn well y gadwyn gyflewni leol a\u2019r bylchau yn y farchnad. Mae\u2019r dealltwriaeth hon yn hanfodol os ydy\u2019r Cyngor am gefnogi\u2019r ardal leol gyda\u2019i gwaith caffael; er enghraifft, o bosib, trwy gyfrwng polisi cadwyn gyflenwi neu gaffael rhagweithiol, er mwyn helpu ysgogi gweithgaredd yn y mannau hynny lle mae\u2019r gadwyn gyflenwi\u2019n wag."}, {"text_idx": "#000180", "text": "Yn bwysicach fyth i\u2019r rhai hynny sy\u2019n ymwneud a\u0302\u2019r cynllun yw\u2019r ffaith bod 33% o\u2019r bobl a gefnogir gan y model (y gofynnwyd iddynt am adborth) wedi dweud y byddant, o bosibl, wedi gwneud i ffwrdd a\u0302\u2019u hunain, gan ddangos unwath eto yr effaith gadarnhaol y mae\u2019r model yn ei gael."}]